પટેલ બબુબેન ઉર્ફે બબીકાકીના હુલામણા નામથી ઓળખાતા બબીકાકીનો જન્મ ૧-૨-૧૯૪૧ માં થયો હતો. તેઓએ ૫૮ વર્ષના દામ્પત્યજીવનમાં નારણકાકાને ધંધાકીય સફરથી લઇને રાજકિય સફર સુધી હંમેશા સાથ અને સહકાર આપ્યો હતો. ઉંઝા ઉમિયા માતાજી મહિલા મંડળના પ્રમુખ પણ રહ્યા છે. આઠ વર્ષ અગાઉ નારણકાકાની સાથે દેહદાન કરવાનો સંકલ્પ લીધો હતો. તેમના પરિવારમાં એક પુત્ર ગૌરાંગભાઇ પટેલ ત્રણ પુત્રીઓ નિરૂબેન, મીનાબેન અને શીલાબેન છે. ગુજરાતના નાયબ મુખ્યમંત્રી નિતીનભાઇ પટેલ, મહેસાણા સાંસદ જયશ્રીબેન પટેલ, ઋષિકેશભાઇ પટેલ, કે.સી.પટેલ, પૂર્વ સાંસદ દિલીપ પંડ્યા સહિતના જિલ્લા ભાજપના મોવડી મંડળના હોદ્દેદારો એમ.એસ.પટેલ, ઉંઝા ઉમિયા માતાજી સંસ્થાનના પ્રમુખ મણીભાઇ પટેલ સહિતના હોદ્દેદારો ઉંઝા નગરપાલિકા, ઉંઝા એપીએમસી, ઉંઝા તાલુકા પંચાયત, મામલતદાર સહિતની કચેરીનો સ્ટાફ સહિત શહેરની અગ્રણી સંસ્થાના કાર્યકરો સહિતે પુષ્પાંજલિ અર્પણ કરી હતી.